Diari Oficial de la Generalitat Valenciana


Sumari del DOGV 5530, del 08-06-2007 (2007/7408)

RESOLUCIÓ de 31 de maig de 2007, de la Conselleria d'Economia, Hisenda i Ocupació, per la que s'accepta la cessió gratuïta de dues parcel·les situades a Villanueva de Castellón (València), realitzada per l'ajuntament del dit municipi a favor de la Generalitat, per a ser destinades a la construcció d'un centre d'encontre assistit.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5530

Data del DOGV
:   08-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7408


Data del document
:   31-05-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló
    * cultura regional
    * transmissió de la propietat
    * propietat immobiliària

RESOLUCIÓ de 31 de maig de 2007, de la Conselleria d'Economia, Hisenda i Ocupació, per la que s'accepta la cessió gratuïta de dues parcel·les situades a Villanueva de Castellón (València), realitzada per l'ajuntament del dit municipi a favor de la Generalitat, per a ser destinades a la construcció d'un centre d'encontre assistit. [2007/7408]  
L'Ajuntament de Villanueva de Castellón, en sessió plenària realitzada el dia 10 de gener de 2006, va acordar la cessió gratuïta a la Generalitat d'una parcel·la de la seua propietat de 1.763, 75 m² de superfície, situada en el camí del Pla, de la dita població, es tracta de la finca registral 11.620 inscrita en el Registre de la Propietat d'Alberic segons acord de 26 de gener de 2007 que rectifica l'anterior quant a la informació registral de la parcel·la cedida. Posteriorment, en sessions realitzades el 3 de juliol de 2006 i el 24 d'agost de 2006 es va ampliar la cessió amb una parcel·la confrontant de 231,98 m² a segregar de la finca registral 11.616. Tal com consta en els acords esmentats, els immobles tenen caràcter de domini públic.  
A proposta de la conselleria de Benestar Social, es van iniciar els tràmits legals oportuns per a l'acceptació de les parcel·les.  
La cessió es realitza amb la finalitat de destinar les parcel·les a la construcció d'un centre d'encontre assistit (CEA).  
La cessió s'ha efectuat basant-se en l'article 37 de la Llei 14/2003, de Patrimoni de la Generalitat, que regula la mutació demanial externa, i la disposició addicional onzena de la llei mencionada.  
En conseqüència, basant-se en l'article 44 de la Llei 14/2003, de 10 d'abril, de Patrimoni la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Villanueva de Castellón a favor de la Generalitat de les parcel·les següents:  
1. Parcel·la de 1.763,75 m² de superfície, situada entre el camí del Pla, carrer Sant Doménech i carrer H, de la dita població, que confronta: nord, camí del Pla i finca resultant número 26; sud, finca resultants número 23 i carrer H; est, finques resultants números 23 i 26; i oest, camí del Pla en la seua intersecció amb el carrer H.  
Consta inscrita en el Registre de la Propietat d'Alberic al tom 1096, llibre 220, foli 69, finca 11.620, inscripció 1a.   
Referència cadastral: 8466168GR9197U4804DO.  
2. Parcel·la en forma de L de 231,98 m² de superfície, situada en el sector sud-oest, zona oest, de la dita població, que confronta: nord, parcel·la dotacional destinada a equipament públic i parcel·la dotacional destinada a zona verda Z-1 del sector sud-oest; sud, parcel·la dotacional destinada a zona verda Z-1 del sector sud-oest; est parcel·la dotacional destinada a zona verda Z-1 del sector sud-oest, i oest, parcel·la dotacional destinada a equipament públic del sector sud-oest.  
Forma part de la finca registral 11.616 de 1.696,92 m² de superfície inscrita en el Registre de la Propietat d'Alberic al tom 1096, llibre 220, foli 65, inscripció 1a, de la qual ha de segregar-se.   
Referència cadastral: en tramitació.  
Els immobles s'accepten lliure de càrregues i gravàmens i al corrent de qualsevol despesa.   
Segon  
La cessió gratuïta realitzada per l'Ajuntament de Villanueva de Castellón, s'efectua amb la condició de destinar les parcel·les a la construcció d'un centre d'encontre assistit (CEA) i subjecta al que disposa l'article 37 de la Llei 14/2003, de Patrimoni de la Generalitat.  
Tercer  
Els immobles acceptats s'hauran d'incorporar a l'Inventari General de Béns i Drets de la Generalitat en concepte de bé de domini públic afecte al servici públic social assistencial i adscrits a la conselleria de Benestar Social, a la qual corresponen les competències demanials sobre estos, inclosa la seua administració, defensa i conservació, i inscriure's a nom de la Generalitat en el Registre de la Propietat. Els immobles s'agruparan per confrontar entre ells.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 31 de maig de 2007.- El conseller d'Economia, Hisenda i Ocupació: Gerardo Camps Devesa.